Studiu: Apartamentele s-au ieftinit în București, dar s-au scumpit în restul țării astăzi, 10:35 Autori: Anca Olteanu , Mediafax Apartamentele din București s-au ieftinit, iar cele din restul țării s-au scumpit, per ansamblu, cu 3,5%, în timp ce atât casele din Capitală, cât și cele din țară s-au scumpit cu 3,7%, respectiv 3,9%, în al treilea trimestru din 2017 față de trimestrul trecut, potrivit Imobiliare.ro. În al treilea trimestru din 2017, prețurile solicitate pentru locuințele scoase la vânzare la nivel național s-au menținut, per ansamblu, la un nivel relativ constant față de cele trei luni anterioare, potrivit unui raport realizat de Analize Imobiliare, platforma dezvoltată de Imobiliare.ro. Stagnarea se datorează în mod exclusiv tendinței de ieftinire consemnate de apartamentele din București, întrucât cele din restul țării s-au apreciat, per ansamblu, cu 3,5%, iar casele s-au scumpit atât în Capitală (cu 3,7%), cât și în țară (cu 3,9%).